pythainlp/thai-wiki-dataset-v3 huggingface dataset:
วัดนวมินทรราชูทิศ

วัดนวมินทรราชูทิศ ตั้งอยู่ที่เมืองเรย์แฮม รัฐแมสซาชูเซตส์ ในวันที่ 1 สิงหาคม พ.ศ. 2545 วัดนวมินทรราชูทิศ ได้ถือกำเนิดอย่างเป็นทางการ ณ อพาร์ตเมนท์ เลขที่ 1765 Commonwealth Ave รัฐแมสซาชูเซตส์ ต่อมาในวันที่ 1 มิถุนายน พ.ศ. 2546 ได้ย้ายไปอยู่ที่บ้านเลขที่ 11 Wilmot St Watertown รัฐแมสซาชูเซตส์ และย้ายมายังที่ตั้งปัจจุบัน 382 South Street East เมืองเรย์แฮม รัฐแมสซาชูเซตส์ 02767 เมื่อวันที่ 2 กรกฎาคม พ.ศ. 2547 และได้มีพิธีเปิดโครงการก่อสร้างอุโบสถหรือ Ground Breaking เมื่อเวลา 10.09 น.ของวันที่ 20 กันยายน พ.ศ. 2547 โดยระบุว่าพระอุโบสถทรงไทยประยุกต์ ที่มีพื้นที่ 110,000 ตารางฟุต ใช้งบก่อสร้าง 50 ล้านดอลลาร์สหรัฐ ซึ่งจะทำให้วัดแห่งนี้กลายเป็นวัดไทยนอกประเทศที่ใหญ่ที่สุด
==การออกแบบ==
บีน แวง สถาปนิกผู้ออกแบบสร้างอุโบสถของวัดนวมินทรราชูทิศ กล่าวว่า อุโบสถดังกล่าว ออกแบบตามแนวคิดของพระพรหมวชิรญาณ (ปสฤทธิ์ เขมงฺกโร) ประธรรมกรรมการอำนวยการวัดนวมินทรราชูทิศ ที่บอกว่าต้องการให้เป็นการผสมผสานระหว่างสถาปัตยกรรมตะวันออกและตะวันตก คือสถาปัตยกรรมแบบนิวอิงแลนด์และไทยเข้าด้วยกัน เพื่อให้ขัดกับสภาพแวดล้อมของเมือง ขณะเดียวกันก็สามารถรักษาเอกลักษณ์ความเป็นไทยเอาไว้
โดยส่วนกลางของอุโบสถ จะเป็นอาคารสามชั้น (ไม่รวมเจดีย์)
ชั้นแรก - เป็นพิพิธภัณฑ์เทิดพระเกียรติพระบาทสมเด็จพระเจ้าอยู่หัว (คล้าย ๆ กับห้องสมุดประธานาธิบดี) และมีคาเฟ่
ชั้นสอง - เป็นบริเวณสำหรับปฏิบัติกรรมฐาน
ชั้นสาม - เป็นสถานที่ประดิษฐานพระพุทธรูปขนาด 15 ตัน ที่อัญเชิญมาจากประเทศไทย มีขนาดสูงประมาณ 20-25 ฟุต นอกจากนั้น อาคารพระอุโบสถหลังนี้ จะประกอบไปด้วยระเบียง (terrace) กว้างขวาง, บริเวณที่พักสงฆ์, ห้องประชุมอเนกประสงค์ ที่รองรับประชาชนได้ถึง 700 คน รวมทั้งจะมีห้องเรียน และห้องประชุมอีกหลายห้อง
==วัตถุประสงค์==
พระพรหมวชิรญาณ (ปสฤทธิ์ เขมงฺกโร) เจ้าอาวาสวัดยานนาวา กรรมการมหาเถรสมาคม (มส.) กล่าวว่า การจัดสร้างวัดนวมินทรราชูทิศ ก็เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 60 ปี และเป็นอนุสรณ์ที่พระบาทสมเด็จพระเจ้าอยู่หัว มีพระราชสมภพที่เมืองบอสตัน โดยได้มีการสร้างอุโบสถและตัววัดตั้งแต่ปี พ.ศ. 2554 บนเนื้อที่ 233 ไร่ ด้วยงบประมาณกว่า 2,000 ล้านบาท และได้รับเงินสนับสนุนจากรัฐบาลไทยกว่า 500 ล้านบาท ทำให้วัดนวมินทรราชูทิศ เป็นวัดไทยในต่างประเทศที่ใหญ่ที่สุดในโลก
นอกจากนี้ พระบาทสมเด็จพระเจ้าอยู่หัว ได้พระราชทานพระบรมรูปของพระองค์ มาประดิษฐานที่โถงทางเข้า และภายในวัดยังมีการจัดนิทรรศการแสดงพระราชประวัติ พระราชกรณียกิจ ขณะที่พระองค์ทรงมีพระราชสมภพในเมืองบอสตัน อีกทั้งยังมีการจัดตั้งสถาบันการศึกษาทางพระพุทธศาสนา และศูนย์วิปัสนาขนาดใหญ่ด้วย
== อ้างอิง ==
วัดไทยในสังกัดคณะสงฆ์มหานิกาย
วัดไทยในต่างประเทศ
ไทยทาวน์ในสหรัฐ
สิ่งก่อสร้างตั้งแต่ พ.ศ. 2545
ความสัมพันธ์ไทย–สหรัฐ‎‎
พีระศักดิ์ พอจิต

พีระศักดิ์ พอจิต (เกิด 5 พฤษภาคม พ.ศ. 2503) เป็น สมาชิกวุฒิสภาไทย ชุดที่ 12 อดีตรองประธานสภานิติบัญญัติแห่งชาติคนที่ 2 และกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560
อัยการพิเศษประจำกรมช่วยราชการสำนักงานอัยการจังหวัดอุตรดิตถ์ นายกองค์การบริหารส่วนจังหวัดอุตรดิตถ์ นักกฎหมายชาวไทย เนติบัณฑิตไทย
== ประวัติ ==
นายพีระศักดิ์ พอจิต ชื่อเล่น "อ๋อง" สำเร็จการศึกษาระดับชั้นมัธยมศึกษาที่โรงเรียนสูงเม่นชนูปถัมภ์ ศึกษาจากคณะนิติศาสตร์ มหาวิทยาลัยรามคำแหง, เนติบัณฑิต สำนักอบรมศึกษากฎหมายแห่งเนติบัณฑิตยสภา, คณะศิลปศาสตร์ (ปริญญาโทสาขารัฐศาสตร์) มหาวิทยาลัยรามคำแหง ในอดีตทำงานเป็นอัยการพิเศษประจำกรมช่วยราชการสำนักงานอัยการจังหวัดอุตรดิตถ์ ประชาชนในพื้นที่จึงมักเรียกว่า “อัยการอ๋อง” ต่อมาลาออกมาลงสมัคร ส.ว. อุตรดิตถ์ เมื่อปี พ.ศ. 2549 และได้รับชัยชนะ แต่การเลือก ส.ว.ครั้งนั้นล้มเลิกไปเนื่องจากการรัฐประหาร 19 กันยายน พ.ศ. 2549  จึงไปลงสมัครเป็นนักการเมืองท้องถิ่น และได้รับเลือกตั้งเป็นนายกองค์การบริหารส่วนจังหวัด (อบจ.) ช่วงปี พ.ศ. 2551-2555 ต่อมาเขาได้ลงสมัครเป็น สว. อุตรดิตถ์ เมื่อ 30 มีนาคม พ.ศ. 2557 โดยได้รับเลือกด้วยคะแนน 101,895 คะแนน และได้รับการเลือกให้ดำรงตำแหน่งรองประธานวุฒิสภาคนที่ 2 เอาชนะ นายจองชัย เที่ยงธรรม ส.ว. สุพรรณบุรี ด้วยคะแนน 89 : 57 เสียง ในวันเดียวกับที่นายสุรชัย เลี้ยงบุญเลิศชัย
ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และเมื่อวันที่ 8 สิงหาคม พ.ศ. 2557 นายพีระศักดิ์ได้รับเลือกตั้งให้เป็นรองประธานสภานิติบัญญัติแห่งชาติ คนที่ 2เขาได้แต่งตั้ง นางสาว พณัศยา พอจิต ลูกสาวของเขา เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่สอง
นายพีระศักดิ์ มีความชื่นชอบส่วนตัวคือ ชอบกีฬาฟุตบอลมาก โดยมีตำแหน่งเป็นนายกสมาคมกีฬาจังหวัดอุตรดิถ์ และประธานสโมสรฟุตบอลจังหวัดอุตรดิตถ์ ในระดับดิวิชัน 2 โซนภาคเหนือ และเป็นผู้สนับสนุนนอตทิงแฮมฟอเรสต์ สโมสรฟุตบอลที่มีชื่อเสียงและเกียรติประวัติยาวนานของอังกฤษ โดยมักจะสวมชุดแข่งของนอตทิงแฮมฟอเรสต์ลงแข่งเสมอ ๆ ในการแข่งขันที่เจ้าตัวเข้าร่วม โดยสนับสนุนมาตั้งแต่ยุคทศวรรษที่ 70 ซึ่งเป็นช่วงที่สโมสรประสำเร็จ 
นายพีระศักดิ์ เป็นนักการเมืองที่มีความใกล้ชิดกับพรรคประชาธิปัตย์
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
พีระศักดิ์ พอจิต-อดีตอัยการจาก "เมืองลับแล" สู่เวทีสภาสูง 
ข้าราชการฝ่ายอัยการชาวไทย
นักกฎหมายชาวไทย
นักการเมืองไทย
รองประธานสภานิติบัญญัติแห่งชาติ
สมาชิกสภานิติบัญญัติแห่งชาติ
สมาชิกวุฒิสภาจังหวัดอุตรดิตถ์
นายกองค์การบริหารส่วนจังหวัดของประเทศไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
สาทรสแควร์

อาคารสาทรสแควร์ (Sathorn Square) เป็นอาคารสำนักงานสูง 41 ชั้น ตั้งอยู่หัวมุมแยกสาทร-นราธิวาส (แยกถนนสาทรเหนือ ตัดถนนนราธิวาสราชนครินทร์) เขตบางรัก ใกล้กับสถานีช่องนนทรี
อาคารสาทรสแควร์ มีพื้นที่ 75,000 ตารางเมตร แบ่งเป็น 3 ส่วน คือ ส่วนร้านค้าและสิ่งอำนวยความสะดวกชั้น 1 ถึง 3 ส่วนสำนักงานชั้น 4 ถึง 38 และส่วนบนสุดชั้น 39 ถึง 40 เป็นร้านอาหารเชลาวี (CÈ LA VI Bangkok) ตัวอาคารแวดล้อมไปด้วยสิ่งอำนวยความสะดวก ได้แก่ โรงแรม ดับเบิ้ลยู กรุงเทพฯ (โรงแรม 5 ดาว) และบ้านสาทร (หลวงสาทรราชายุตก์ (ยม พิศลยบุตร)) ซึ่งเคยเป็นที่ตั้งสถานเอกอัครราชทูตสหพันธรัฐรัสเซียประจำประเทศไทย นอกจากนี้ อาคารสาทรสแควร์ ยังได้รับรางวัลอาคารอนุรักษ์พลังงาน รางวัลลีด (Leadership in Energy and Environmental Design : LEED) ของสภาอาคารเขียวสหรัฐอเมริกา (U.S. Green Building Council : USGBC) ระดับทองคำ (GOLD) ซึ่งเป็นระดับสูงสุดแห่งเดียวของอาคารสำนักงานบนถนนสาทร อาคารยังโดดเด่นด้วยสถาปัตยกรรมที่สวยงามเป็นสัญลักษณ์ให้กับแยกสาทร
นอกจากนี้ยังมีสถานเอกอัครราชทูตเบลเยียมประจำประเทศไทย ตั้งอยู่ที่ชั้น 16 ของอาคารอีกด้วย
==ดูเพิ่ม==
ตึกระฟ้า
รายชื่ออาคารที่สูงที่สุดในประเทศไทย
==อ้างอิง==
สิ่งก่อสร้างตั้งแต่ พ.ศ. 2555
ตึกระฟ้าในเขตบางรัก
กลุ่มทีซีซี
เฮการี ยูไนเต็ด

เฮการี ยูไนเต็ด (Hekari United) เป็นสโมสรฟุตบอลกึ่งอาชีพ ตั้งอยู่ในเมืองพอร์ตมอร์สบี ปาปัวนิวกินี สโมสรฟุตบอลเฮการี ยูไนเต็ดเป็นผู้ชนะการแข่งขันปาปัวนิวกินีเนชันแนลซอคเคอร์ลีกนับตั้งแต่ปี ค.ศ. 2006 เป็นต้นมา  ในปี ค.ศ. 2010 เฮการี ยูไนเต็ดเป็นสโมสรฟุตบอลสโมสรแรกนอกจากออสเตรเลียและนิวซีแลนด์ที่ได้เข้าร่วมการแข่งขันฟุตบอลชิงแชมป์สโมสรโลก 2010ในเมืองอาบูดาบี การมีโอกาสเข้าร่วมการแข่งขันชิงแชมป์สโมสรโลกในครั้งนี้ส่งผลให้กลายเป็นครั้งแรกที่ปาปัวนิวกินีและสโมสรหมู่เกาะแปซิฟิกใต้มีโอกาสเข้าร่วมการแข่งขันในระดับสโมสรของฟีฟ่าเป็นครั้งแรก
==อ้างอิง==
สโมสรฟุตบอลในประเทศปาปัวนิวกินี
สโมสรกีฬาที่ก่อตั้งในปี พ.ศ. 2546
แกรนด์ เซ็นเตอร์ พอยท์ ราชดำริ

แกรนด์ เซ็นเตอร์ พอยท์ ราชดำริ (Grande Center Point Ratchadamri) คือโรงแรมแห่งหนึ่ง ตั้งอยู่บนถนนราชดำริ เขตปทุมวัน โดยมีห้องต่าง ๆ กว่า 526 ห้อง ปลายสุดของอาคารมีลักษณะเด่นเป็นยอดแหลมสองชั้นสีฟ้า ตัวอาคารตั้งอยู่ใกล้สถานีราชดำริ แยกราชประสงค์ สวนลุมพินี  ศาลท้าวมหาพรหม โรงแรมเอราวัณ ศูนย์การค้าเกษร เซ็นทรัลเวิลด์ และสยามพารากอน ภายในโรงแรมยังมีร้านอาคารคอฟฟี่บีน ห่างจากสนามบินสุวรรณภูมิ 40 กิโลเมตร
==ดูเพิ่ม==
ตึกระฟ้า
รายชื่ออาคารที่สูงที่สุดในประเทศไทย
==อ้างอิง==
โรงแรมในเขตปทุมวัน
ตึกระฟ้าในเขตปทุมวัน
ทะเลสาบบอลอโตน

บอลอโตน (Balaton, ; Plattensee; Lacus Pelso; Blatno jezero; Blatenské jazero; Blatno jezero) เป็นทะเลสาบน้ำจืดในที่ราบลุ่มแม่น้ำดานูบ (ทรานส์ดานูเบีย) ของประเทศฮังการี ทะเลสาบบอลอโตนเป็นทะเลสาบที่ใหญ่ที่สุดในยุโรปกลาง และเป็นแหล่งท่องเที่ยวที่สำคัญของฮังการี น้ำในทะเลสาบส่วนใหญ่ไหลมาจากแม่น้ำซอลอและมีชิโอ ซึ่งเป็นคลองขุดทำหน้าที่ระบายน้ำออก
เขตที่สูงในชายฝั่งทางตอนเหนือเป็นที่รู้จักในฐานะแหล่งผลิตไวน์ของภูมิภาคและมีความสำคัญทางประวัติศาสตร์ ในขณะที่ที่ราบในบริเวณชายฝั่งตอนใต้เป็นที่รู้จักในฐานะเมืองพักตากอากาศ บอลอโตนฟือแร็ดและเฮวีซได้รับการพัฒนาให้เป็นเมืองพักตากอากาศซึ่งมีชื่อเสียงมากในคริสต์ศตวรรษที่ 19 เป็นต้นมา เนื่องจากในสมัยนั้นมีแมลงฟิลลอกเซอราซึ่งเป็นศัตรูพืชชนิดหนึ่งได้ทำลายไร่องุ่น ส่งผลให้เจ้าของที่ดินสร้างบ้านพักฤดูร้อนขึ้นให้ชนชั้นกลางเช่า
== อ้างอิง ==
==แหล่งข้อมูลอื่น==
ภูมิศาสตร์ฮังการี
บอลอโตน
อนุสัญญาแรมซาร์
โรงพยาบาลกรุงเทพปากช่อง

โรงพยาบาลกรุงเทพปากช่อง (Bangkok Hospital Pakchong) เป็นโรงพยาบาลของเอกชน ในโรงพยาบาลเครือข่ายของโรงพยาบาลกรุงเทพราชสีมา ซึ่งอยู่ในเครือของ บริษัทกรุงเทพดุสิตเวชการ จำกัด เป็นโรงพยาบาลเอกชนแห่งแรกในอำเภอปากช่องผ่านการรับรองคุณภาพ มีศูนย์รับแจ้งอุบัติเหตุผู้ป่วยบาดเจ็บฉุกเฉินตลอด 24 ชม.
== หน่วยงานในโรงพยาบาล ==
ประกอบด้วย
แผนกตรวจรักษาโรคทั่วไป
แผนกอุบัติเหตุฉุกเฉิน
แผนกอายุรกรรม
แผนกศัลยกรรม
แผนกส่งเสริมสุขภาพ
แผนกกุมารเวช
แผนกสูตินรีเวช
แผนกกระดูกและข้อ
แผนกเวชศาสตร์ฟื้นฟู
คลีนิคให้บริการ
คลินิกโรงพยาบาลกรุงเทพมวกเหล็ก เพื่อรองรับผู้ป่วยในเขตอำเภอมวกเหล็กและบริเวณใกล้เคียง
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
==  ดูเพิ่ม ==
โรงพยาบาลกรุงเทพ
เครือบริษัทกรุงเทพดุสิตเวชการ
บริษัทจดทะเบียนในตลาดหลักทรัพย์แห่งประเทศไทย
โรงพยาบาลเอกชนในจังหวัดนครราชสีมา
องค์การธุรกิจในจังหวัดนครราชสีมา
สิ่งก่อสร้างในอำเภอปากช่อง
โรงพยาบาลกรุงเทพราชสีมา

โรงพยาบาลกรุงเทพราชสีมา (Bangkok Hospital Ratchasima) เป็นโรงพยาบาลของเอกชน ในโรงพยาบาลเครือข่ายของโรงพยาบาลกรุงเทพ ซึ่งอยู่ในเครือของ บริษัทกรุงเทพดุสิตเวชการ จำกัด (มหาชน) เป็นโรงพยาบาลเอกชนขนาด 150 เตียง กำลังก่อสร้างเพิ่มเติมพื่อขยายให้บริการเป็นขนาด 300 เตียง เป็นโรงพยาบาลขั้นตติยภูมิ รองรับการบริการจากโรงพยาบาลกรุงเทพในเขตภาคตะวันอกเฉียงเหนือ
== หน่วยงานในโรงพยาบาล ==
=== ศูนย์การแพทย์เฉพาะทาง ===
ศูนย์โรคกระดูกสันหลัง
ศูนย์ตรวจสุขภาพ
ศูนย์สมอง
ศูนย์อุบัติเหตุและฉุกเฉิน
ศูนย์ระบบทางเดินอาหารและตับ
ศูนย์หัวใจ
== รางวัลรับรองมาตราฐาน ==
มาตรฐาน ISO 9001 : 2008
มาตรฐาน HA
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
== เพิ่มเติม ==
โรงพยาบาลกรุงเทพ
โรงพยาบาลกรุงเทพปากช่อง
โรงพยาบาลเอกชนในจังหวัดนครราชสีมา
เครือบริษัทกรุงเทพดุสิตเวชการ
บริษัทจดทะเบียนในตลาดหลักทรัพย์แห่งประเทศไทย
โรงพยาบาลในอำเภอเมืองนครราชสีมา
องค์การธุรกิจในจังหวัดนครราชสีมา
แกงจีนจ๊วน

แกงจีนจ๊วน เป็นแกงโบราณที่นิยมทำในวัง ได้รับอิทธิพลจากแกงแบบชวา คาดว่าแพร่หลายเข้ามาเมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสชวา เป็นแกงกะทิรสอ่อน ใส่ส้มซ่า ถั่วลิสงและพริกหยวก พริกแกงมีพริกไทย ดอกจันทน์ ลูกจันทน์ ลูกผักชี ยี่หร่า ลูกกระวาน กานพลู อบเชย พริกแห้ง เกลือ ข่าแก่ ตะไคร้ รากผักชี กระเทียม กะปิ
== อ้างอิง ==
ญดา ศรีเงินยวง และชนิรัตน์ สำเร็จ. แกงไทย. กรุงเทพฯ : แสงแดด, 2556, หน้า 273–274.
== แหล่งข้อมูลอื่น ==
แกงเผ็ดไก่จี่จ๋วน, แกงจีนจ๊วน, แกงจ๋วน
แกง
อาหารไทยภาคกลาง
เจิงเอก

เจิงเอก (ជើងឯក เชิงเอก; Choeung Ek) เป็นชื่อสถานที่ที่มีการสังหารเหยื่อของเขมรแดงในช่วง พ.ศ. 2518 – 2522 เป็นจำนวนมาก ห่างจากกรุงพนมเปญไปทางใต้ราว 17 กิโลเมตร จัดเป็นทุ่งสังหารที่เป็นที่รู้จักกันมากที่สุด พบโครงกระดูกประมาณ 8,895 ในบริเวณเจิงเอกนี้ หลังจากที่เขมรแดงลงจากอำนาจ ผู้ที่เสียชีวิตจำนวนมากเป็นนักโทษการเมืองที่ถูกขังไว้ที่คุกต็วลแซลง
ในปัจจุบัน เจิงเอกเป็นสถานที่แห่งความทรงจำ ได้สร้างเจดีย์ และบรรจุกะโหลกไว้กว่า 5,000 กะโหลก และรัฐบาลได้ส่งเสริมให้นักท่องเที่ยวไปยังเจิงเอก นอกจากเจดีย์ แล้ว ยังแสดงจุดที่ขุดกระดูกขึ้นมา และยังมีกระดูกบางส่วนเหลืออยู่ ในภาพยนตร์เรื่องทุ่งสังหาร ได้แสดงเหตุการณ์คล้ายกับที่เกิดขึ้นในเจิงเอกไว้ด้วย
==อ้างอิง==
เขมรแดง
การฆ่าล้างเผ่าพันธ์ุชาวเขมร
ต้นไม้สังหาร

ต้นจันกีรี (Chankiri Tree) หรือต้นไม้สังหาร (Killing Tree) เป็นต้นไม้ที่ขึ้นอยู่ในทุ่งสังหารในกัมพูชา ซึ่งใช้เป็นที่ประหารเด็กหรือทารกที่พ่อแม่ถูกกล่าวหาว่าก่ออาชญากรรมต่อต้านเขมรแดง เพื่อป้องกันไม่ให้เด็กเหล่านี้โตขึ้นมาล้างแค้นให้กับพ่อแม่ที่ตายไป   ทหารบางคนหัวเราะขณะจับเด็กฟาดกับต้นไม้  โดยไม่มีความเห็นอกเห็นใจกับผู้ตกเป็นเหยื่อ
==อ้างอิง==
เขมรแดง
โรงเรียนมัธยมปลายโทกิวางิ

โรงเรียนมัธยมปลายโทกิวางิ (常盤木学園高等学校) เป็นโรงเรียนมัธยมปลายซึ่งตั้งอยู่ที่โอดาวาระยนโจเมะ เขตอาโอบะ นครเซ็นได จังหวัดมิยางิ โรงเรียนแห่งนี้เป็นที่รู้จักโดยทั่วไปในชื่อ ทกกี หรือ โทกิวางิ
โรงเรียนแห่งนี้มีชื่อเสียงด้านทีมฟุตบอลหญิง และอายุ นากาดะ ซึ่งเป็นนักฟุตบอลหญิงสังกัดไอแนคโคเบะเลโอเนสซา เคยเข้าศึกษาที่สถาบันแห่งนี้
== ประวัติ ==
ได้มีการจัดตั้ง 2 แผนก ซึ่งได้แก่โรงเรียนสามัญและภาควิชาดนตรี ในลักษณะโรงเรียนสตรี ส่วนเด็กผู้ชายจะสามารถเข้าศึกษาได้เพียงในภาควิชาดนตรี
กิจกรรมสโมสรฟุตบอลของโรงเรียนแห่งนี้ จัดได้ว่ามีชื่อเสียงมากที่สุดแห่งหนึ่งของประเทศ ค.ศ. 2010 ในการแข่งขันฟุตบอลลีกหญิงของญี่ปุ่นรายการนาเดชิโกะลีกชาลเลนจ์ ซึ่งเป็นลีกดิวิชัน 2 ทีมนี้สามารถครองแชมป์ฝั่งตะวันออกได้สำเร็จ และประสบความสำเร็จในปีถัดมาเป็นสมัยที่สอง (ระบบนี้ได้ยกเลิกในปี ค.ศ. 2012) ส่วนในนาเดชิโกะลีก ซึ่งเป็นลีกดิวิชัน 1 ทีมโรงเรียนนี้ยังไม่ได้รับการเลื่อนระดับสู่การแข่งขันดิวิชันดังกล่าว ถึงกระนั้น ได้มีนักฟุตบอลหญิงหลายคนจากโรงเรียนแห่งนี้เข้าแข่งขันให้แก่ฟุตบอลหญิงทีมชาติญี่ปุ่น รวมถึงฟุตบอลลีกหญิงของญี่ปุ่น และทีมนี้ยังชนะการแข่งขันระดับประเทศ ทั้งฟุตบอลหญิงชิงแชมป์มัธยมปลายแห่งประเทศญี่ปุ่น 5 สมัย และฟุตบอลเยาวชนหญิงอายุไม่เกิน 18 ปี ชิงแชมป์ประเทศญี่ปุ่น 3 สมัย รวมเป็น 8 สมัยรายการ นับเป็นโรงเรียนมัธยมปลายที่ทำสถิติสูงสุดสำหรับการแข่งขันในระดับประเทศ
== ศิษย์เก่าที่ประสบความสำเร็จ ==
== การคมนาคม ==
สถานีรถไฟเซ็นได (กลุ่มบริษัทรถไฟญี่ปุ่น) เดิน 20 นาทีจากทางออกทิศตะวันออก
== อ้างอิง ==
== ดูเพิ่ม ==
โรงเรียนปางศิลาทองศึกษา - โรงเรียนมัธยมที่มีชื่อเสียงด้านทีมฟุตบอลหญิงของประเทศไทย
== แหล่งข้อมูลอื่น ==
学校法人 常盤木学園
โรงเรียนในประเทศญี่ปุ่น
โรงเรียนที่ก่อตั้งในปี พ.ศ. 2471
สิ่งก่อสร้างในเซ็นได
แกงบุ่มไบ่

แกงบุ่มไบ่ เป็นแกงโบราณของไทยที่มีลักษณะคล้ายแกงอินเดียมาก นิยมแกงกับไก่หรือเนื้อวัว ใส่เครื่องเทศหลายชนิด เคี่ยวกะทิจนแตกมัน มีรสเปรี้ยวจากมะขามเปียก บันทึกเกี่ยวกับแกงชนิดนี้ที่เก่าที่สุดอยู่ในสมัยรัชกาลที่ 5 นิยมใส่ผักคือหอมใหญ่และแตงร้าน พริกแกงประกอบด้วย พริกไทย ลูกผักชี ยี่หร่า ดอกจันทน์ (หรือรกหุ้มเมล็ดของผลจันทน์เทศ) ลูกจันทน์ (หรือเมล็ดจันทน์เทศ) พริกแห้ง เกลือ ข่าแก่ ขมิ้น กระเทียม หอมแดง และกะปิ
== อ้างอิง ==
ญดา ศรีเงินยวง และชนิรัตน์ สำเร็จ. แกงไทย. กรุงเทพฯ : แสงแดด, 2556, 291–292.
แกง
อาหารไทยภาคกลาง
นโรดม กันตล

พระนโรดม กันตอล (Norodom Kantol ) เกิดเมื่อ 15 กันยายน พ.ศ. 2463 เป็นพระราชโอรสของพระนโรดม สิงหรา (Norodom Singhara) นโรดม กันตลได้เป็นนายกรัฐมนตรีคนที่ 20 ของกัมพูชา อยู่ในตำแหน่งระหว่าง พ.ศ. 2505 – 2509   และเป็นรัฐมนตรีว่าการกระทรวงการต่างประเทศในระบอบสังคมของพระนโรดม สีหนุ ในสมัยสาธารณรัฐเขมร พระองค์ถูกคุมขังไว้เช่นเดียวกับสมาชิกราชวงศ์อื่นๆ พระองค์หายตัวไปอย่างลึกลับใน พ.ศ. 2519 คาดว่าเป็นหนึ่งในสมาชิกราชวงศ์ที่ถูกเขมรแดงสังหาร
== อ้างอิง ==
นายกรัฐมนตรีกัมพูชา
บุคคลที่ถูกเขมรแดงสังหาร
ราชสกุลนโรดม
อัน จิน-คย็อง

อัน จิน-คย็อง (안진경) นักร้องและนักแสดงชาวเกาหลีใต้
== ประวัติ ==
=== ชีวิตส่วนตัว ===
อัน จิน-คย็อง (안진경) เข้าวงการด้วยการออกอัลบั้มในนาม To-Ya โดยออกในประเทศญี่ปุ่นและเกาหลี จากนั้นได้เป็นนักร้องนำของวง BABYVOX Re.V ที่สึบทอดมาจาก Baby V.O.X.
โดยการเพิ่มคำว่า "Re.V" ซึ่งย่อมาจาก "Renaissance Voices" แปลว่าเสียงที่ฟื้นคืนมาใหม่ จนวงยุตัวลงจึงออกอัลบั้มของตัวเองในชื่อ Bad Person และยังมีผลงานการแสดงในเรื่อง Athena: Goddess of War (SBS, 2010) รับบทเป็นแกนนำของกลุ่มก่อการร้าย
ด้านงานบันเทิงในไทย อัน จิน-คย็อง เคยมาเล่นคอนเสิร์ตในงานเทศกาลดนตรีพัทยา และได้ถ่ายทำภาพยนตร์โฆษณา PhD (พีเอชดี) รวมถึงจะได้ร่วมงานด้านดนตรีกับประเทศไทยในอนาคต
== อ้างอิง ==
นักร้องเกาหลีใต้
นักแสดงหญิงชาวเกาหลีใต้
สีสุวัตถิ์ วัฑฒ์ฉายาวงศ์

นักองค์มจะ สีสุวัตถิ์ วัฑฒ์ฉายาวงศ์ (Sisowath Watchayavong, ស៊ីសុវត្ថិ វឌ្ឍឆាយាវង្ស) ประสูติเมื่อ 13 กันยายน พ.ศ. 2434 พระองค์เป็นเชื้อพระวงศ์ในราชสกุลสีสุวัตถิ์ของกัมพูชาและได้ดำรงตำแหน่งนายกรัฐมนตรีของกัมพูชาเมื่อยังเป็นดินแดนในอารักขาของฝรั่งเศส ระหว่าง พ.ศ. 2490 - 2491 ดำรงตำแหน่งต่อจาก นักองค์มจะสีสุวัตถิ์ ยุทธวงศ์ นับเป็นนายกรัฐมนตรีคนที่ 5 ของกัมพูชา สิ้นพระชนม์เมื่อ 30 มกราคม พ.ศ. 2515
==อ้างอิง==
นายกรัฐมนตรีกัมพูชา
ราชสกุลสีสุวัตถิ์
ไอนูว์ยูเวอร์ทรับเบิล

ไอนูว์ยูเวอร์ทรับเบิล (I Knew You were Trouble) เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ เรด (2012) เพลงออกจำหน่ายวันที่ 9 ตุลาคม ค.ศ. 2012 ในสหรัฐอเมริกาโดยค่ายเพลงบิกแมชีนเรเคิดส์ เป็นซิงเกิลวิทยุลำดับที่สามของอัลบั้ม ต่อมาเพลง "" ออกจำหน่ายเป็นซิงเกิลที่สามจากอัลบั้ม ในวันที่ 21 พฤศจิกายน 2012 ค.ศ. เพลงเขียนโดยสวิฟต์ แมกซ์ มาร์ติน และ เชลล์แบ็ก ผลิตโดยมาร์ติน และเชลล์แบ็ก ""
"ไอนูว์ยูเวอร์ทรับเบิล"ได้รับคำวิจารณ์ในแง่บวกจากนักวิจารณ์เพลงที่ชื่นชมบทเพลงแต่ให้ความเห็นเกี่ยวกับดั๊บสเตปในเพลงว่ามีค่อนข้างจำกัด เนื่องจากยอดขายดีมาก เพลงได้เปิดตัวที่อันดับสามบนบิลบอร์ดฮอต 100 ด้วยยอดขายมากกว่า 416,000 ชุดในสัปดาห์แรก กลายเป็นเพลงที่ 14 ของเธอที่สามารถเข้าสิบอันดับแรกของชาร์ตนี้ได้ ในกิจกรรมประกาศรางวัลยูทูบมิวสิกอะวอดส์ ค.ศ. 2013 "" ได้รับรางวัลปรากฏการณ์ยูทูบ (YouTube phenomenon) เพลงได้รับการรับรองระดับแพลตินัม 4 ครั้งจากสมาคมผู้ประกอบกิจการเพลงของสหรัฐอเมริกา (RIAA) กลายเป็นหนึ่งในซิงเกิลที่ขายดีที่สุดทั่วโลก ด้วยยอดขายมากกว่า 6.6 ล้านชุด (จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ)
== มิวสิกวิดีโอ ==
มิวสิกวิดีโอเพลงนี้ถ่ายทำในวันที่ 18 พฤศจิกายน 2012 ที่ลอสแอนเจลิส รัฐแคลิฟอร์เนีย กำกับโดยแอนโทนี แมนเดอร์ และออกอากาศเมื่อวันที่ 13 ธันวาคม 2012 แสดงด้วยเทย์เลอร์ สวิฟต์ และรีฟ เคนีย์ นักแสดงชายจากหนังดังเรื่องสไปเดอร์แมน ต่อมามิวสิกวิดีโอเพลงนี้ได้รับรางวัล Best Female Video ในงาน MTV Video Music Awards ประจำปี 2013 นับเป็นครั้งที่ 2 ที่เธอได้รับรางวัลนี้หลังจากเคยได้รับเมื่อปี 2009 ในเพลงยูบีลองวิทมี
== รายการเพลง ==
Digital download/Limited Edition CD single
"I Knew You Were Trouble" – 3:40
== ผู้ขับร้อง ผู้แต่ง และอื่น ๆ ==
เทย์เลอร์ สวิฟต์ – ผู้แต่งเพลง, ผู้ขับร้อง
Max Martin – ผู้แต่งเพลง, โปรดิวเซอร์, คีย์บอร์ด
Shellback – ผู้แต่งเพลง, โปรดิวเซอร์, กีตาร์, เบส, คีย์บอร์ด
Michael Ilbert – เจ้าหน้าที่บันทึกเสียง
Sam Holland – เจ้าหน้าที่บันทึกเสียง
Scott Borchetta - โปรดิวเซอร์หลัก
Eric Eylands – ผู้ช่วย
Tim Roberts – ผู้ช่วย
John Hanes – ซาวนด์เอนจิเนียริง
Serban Ghenea – มิกซ์เพลง
JoAnn Tominaga – โปรดิวเซอร์ร่วม
== อ้างอิง ==
== แหล่งข้อมูลอื่น ==
Official "I Knew You Were Trouble" Music video บนเอ็มทีวีดอตคอม
Taylor Swift official site: single , album  (พร้อมเนื้อเพลง)
ซิงเกิลในปี พ.ศ. 2555
เพลงในปี พ.ศ. 2555
เพลงของเทย์เลอร์ สวิฟต์
เพลงที่ประพันธ์คำร้องโดยเทย์เลอร์ สวิฟต์
เพลงที่ประพันธ์คำร้องโดยแมกซ์ มาร์ติน
เพลงที่ประพันธ์คำร้องโดยเชลล์แบ็ก (โปรดิวเซอร์เพลง)
ซิงเกิลสังกัดบิกแมชีนเรเคิดส์
เพลงบันทึกเสียงที่ผลิตโดยเทย์เลอร์ สวิฟต์
เพลงป็อปร็อกอเมริกัน
เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
เพลงบันทึกเสียงที่ผลิตโดยแมกซ์ มาร์ติน
บ้านสาทร

บ้านสาทร หรือ บ้านหลวงสาทรราชายุตก์ ปัจจุบันเรียกว่า เดอะเฮ้าส์ออนสาทร เป็นอาคารอนุรักษ์แห่งหนึ่งของไทย ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร หลวงสาทรราชายุตก์ (ยม พิศลยบุตร) หรือเจ้าสัวยม เศรษฐีผู้รับเหมาขุดคลองในพระนครรวมถึงคลองสาทร สร้างบ้านนี้ขึ้นในราว พ.ศ. 2432
บ้านเปลี่ยนมือหลายครั้ง ทั้งเป็นที่อยู่เดิมของหลวงสาทรราชายุตก์ ต่อมาใช้เป็นที่ทำการสถานเอกอัครราชทูตสหภาพโซเวียตประจำประเทศไทย (สหพันธรัฐรัสเซีย ในปัจจุบัน) ก่อนจะขายให้แก่โรงแรม ดับเบิ้ลยู กรุงเทพฯ (W Hotel) ในปัจจุบัน อาคารได้รับการอนุรักษ์ไว้อย่างดี ท่ามกลางอาคารสูงในย่านสาทรโดยเปลี่ยนชื่อใหม่เป็น เดอะเฮ้าส์ออนสาทร (The House on Sathon) ในปี พ.ศ. 2559 บ้านสาทรได้ปรากฏเป็นฉากสำคัญในภาพยนตร์ พรจากฟ้า
== ประวัติ==

อาคารบ้านสาทรสร้างขึ้นประมาณ พ.ศ. 2432-2433 โดยหลวงสาทรราชายุตก์ หรือ "เจ้าสัวยม" ผู้รับเหมาขุดคลองในพระนคร ก่อนจะได้รับพระราชทานบรรดาศักดิ์เป็นหลวงสาทรราชายุตก์ในสมัยพระบาทสมเด็จพระจุลจอมเกล้าเจ้าอยู่หัว ต่อมาตกเป็นของหลวงจิตร์จำนงค์วานิช (ประมาณ พ.ศ. 2439-2459) ซึ่งมีศักดิ์เป็นบุตรเขย ช่วง พ.ศ. 2453 กิจการโรงสีของหลวงจิตร์จำนงค์วานิชก็ต้องถึงแก่ล้มละลาย จึงได้นำบ้านมาจำนองกับพระคลังข้างที่ (ชื่อเดิมของสำนักงานทรัพย์สินส่วนพระมหากษัตริย์) ภายหลังบ้านและที่ดินดังกล่าวได้ตกเป็นของกรมพระคลังข้างที่ใน พ.ศ. 2459
ใน พ.ศ. 2467 ตัวอาคารแปลงสภาพเป็นโรงแรม "โฮเต็ล รอแยล" ต่อมาราว พ.ศ. 2477 ได้เปลี่ยนชื่อเป็น "โรงแรมไทยแลนด์" ในช่วง พ.ศ. 2491-2542 สถานเอกอัครราชทูตสหภาพแห่งสาธารณรัฐสังคมนิยมโซเวียต (ปัจจุบันใช้ชื่อว่าสถานเอกอัครราชทูตรัสเซีย) ได้เช่าที่ดินและสิ่งปลูกสร้างของโรงแรมไทยแลนด์ จากสำนักงานทรัพย์สินส่วนพระมหากษัตริย์ เพื่อใช้เป็นสถานเอกอัครราชทูตในประเทศไทย และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร
ปัจจุบันอาคารดังกล่าวได้กลับมาใช้งานเป็นโรงแรมอีกครั้ง โดย	บริษัท นอร์ท สาธร เรียลตี้ จำกัด ทุนจดทะเบียน 638,600,000 บาท ได้เช่าที่ดินจากสำนักงานทรัพย์สินส่วนพระมหากษัตริย์ เพื่อปรับปรุงบ้านสาทรเป็น "เดอะ เฮ้าส์ ออน สาทร" ร้านอาหารและบาร์ ซึ่งเป็นส่วนหนึ่งของโรงแรม ดับเบิ้ลยู กรุงเทพฯ ซึ่งปัจจุบัน บ้านสาทรตั้งอยู่ระหว่างตัวโรงแรมและสาทรสแควร์
==การออกแบบ==
อาคารใหญ่ตั้งโดดเด่นเป็นสง่าอยู่กลางลานบ้าน มีด้วยกัน 3 ชั้น ตกแต่งสไตล์นีโอคลาสสิก โถงหน้าทางเข้าเป็นห้องเพดานสูงรูปทรง 6 เหลี่ยม ประตูและหน้าต่างชั้นล่างเป็นซุ้มโค้งบานยาวประดับกระจกด้านบน ตกแต่งด้วยขอบไม้เนื้อแข็งแกะสลัก พร้อมตราสัญลักษณ์คล้าย ตัว จ. คาดว่าเป็นชื่อย่อของ "หลวงจิตร์จำนงค์วานิช (ถมยา รงควนิช)" ลูกเขยเจ้าสัวยม
ในอาคารยังมีเสาหินสลักเชิงลายใบไม้ฝรั่ง มีมุมโค้งริมเสาตามแบบวิหารกรีก พร้อมด้วยหัวเสาทรงเหลี่ยมเชื่อมต่อกับคิ้วและบัวเพดาน ประดับแผ่นฝ้าโลหะดีบุกสลักลายคล้ายศิลปะในยุควิกตอเรีย ด้านข้างเยื้องไปทางหน้าตึก มีบันไดไม้สลักเสลาลายสวยงามทอดตัวขึ้นสู่ชั้นบน หัวเสาทำลายพานพุ่มชูช่อกลีบดอกไม้ ส่วนราวบันไดใช้ลูกกรงไม้ลายเถา ดูกลมกลืนรับกับผนังบุฉากไม้ระหว่างบานหน้าต่าง
==ดูเพิ่ม==
โรงแรม ดับเบิ้ลยู กรุงเทพฯ
สาทรสแควร์
==อ้างอิง==
==แหล่งข้อมูลอื่น==
อาคารอนุรักษ์
โบราณสถานในเขตบางรัก
ความสัมพันธ์ไทย–สหภาพโซเวียต
บันทึกกรรม

บันทึกกรรม เป็นละครชุดจบในตอนสะท้อนสังคมในรูปแบบการถ่ายทำแบบภาพยนตร์ ทางสถานีวิทยุโทรทัศน์ไทยทีวีสีช่อง 3 ออกอากาศเทปแรกวันที่ 7 พฤศจิกายน 2552–27 มกราคม 2559 ทุกวันเสาร์ เวลา 16.15 - 17.00 น. , 14.45 - 15.30 น. ตั้งแต่เดือนมิถุนายน 2557 เป็นต้นไปทางสถานีได้ปรับเปลี่ยนวัน-เวลาออกอากาศใหม่ ทุกวันพุธ เวลา 23.15 - 00.15 น. โดยออกอากาศสัปดาห์เว้นสัปดาห์สลับกับรักจัดเต็ม และตั้งแต่วันที่ 5 สิงหาคม พ.ศ. 2558 ทางสถานีได้จัดผังรายการใหม่โดยให้ออกอากาศทุกคืนวันพุธ เวลา 23.20 น. เป็นต้นไป ออกอากาศหลังจบรายการ ข่าว 3 มิติ และล่าสุดกับชื่อใหม่ว่า เรื่องดีดี โดย บันทึกกรรม ออกอากาศ ทุกวันอาทิตย์ เวลา 09.30 - 10.30 น. สร้างโดย บริษัท มายน์แอทเวิร์คส์ จำกัด โดยออกอากาศตอนสุดท้ายของ เรื่องดีดี โดย บันทึกกรรม ไปเมื่อวันที่ 25 กันยายน พ.ศ. 2559
== รางวัล ==
ได้รับรางวัลละครชุดยอดเยี่ยม 2 ปีติดต่อกันในงานประกาศผลรางวัลนาฏราช ครั้งที่ 4 ณ หอประชุมกองทัพเรือ และ รางวัลนาฏราช ครั้งที่ 5 ณ โรงละครเมืองไทยรัชดาลัย เธียเตอร์
== อ้างอิง ==
== แหล่งข้อมูลอื่น ==
Official Fanpage บันทึกกรรม Sin Chronicle
ภาพยนตร์ชุดทางโทรทัศน์ไทย
ละครโทรทัศน์ไทย
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2552
รายการโทรทัศน์ที่ยุติการออกอากาศในปี พ.ศ. 2559
หวายไม้เท้า

หวายไม้เท้า  เป็นหวายกอขนาดใหญ่ ปีนป่ายได้สูงมาก มีหนามรูปแบน ทรงสามเหลี่ยมปลายหนามสีดำ โคนสีเหลือง โคนก้านใบเป็นรูปเข่าชัดเจน มือเกี่ยวขนาดใหญ่สีเขียวเข้ม ปลายใบมีขนแข็ง ๆ ปกคลุม ดอกช่อ ผลแก่มีลักษณะกลมรี มีจะงอยสั้น ๆ เปลือกนอกสีเขียวทึบ พบทั่วไปในพม่า เวียดนาม ไทย มาเลเซีย เกาะสุมาตรา เกาะบอร์เนียว เกาะปาลาวัน ใช้ทำเฟอร์นิเจอร์ ลำต้นช่วงที่ปล้องยาวนิยมใช้ทำไม้เท้าและก้านร่ม
==อ้างอิง==
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 70 - 73
สกุลหวาย
พืชที่ใช้ทำของใช้
หวายกำพวน

หวายกำพวน  เป็นหวายกอขนาดใหญ่ โตเร็ว ใบย่อยรวมกันเป็นกลุ่ม กาบหุ้มลำมีหนามสีดำหนาแน่น โคนของหนามสีเหลืองอ่อน มีมือเกี่ยวเนื้อค่อนข้างหยาบ ในไทยใช้ทำเฟอร์นิเจอร์ ชาวเกาะในทะเลอันดามันนำผลมารับประทาน พบในบังกลาเทศไทย พม่า หมู่เกาะนิโคบาร์
== อ้างอิง ==
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 111
สกุลหวาย
ผลไม้
พืชที่ใช้ทำของใช้
หวายขริง

หวายขริง   เป็นหวายกอเริ่มออกดอกเมื่อความสูงไม่มากนัก มีมือเกาะ กาบหุ้มลำมีสีเขียวออกเหลืองเมื่อสด เมื่อแห้งมีสีน้ำตาลแกมเทา มีหนามสีน้ำตาล โคนหนามสีเหลือง กาบหุ้มลำที่อ่อนมีผงรังแคสีน้ำตาลแดงปกคลุมหนา ปลอกใบสีน้ำตาลเข้มไม่มีหนาม ดอกช่อ ผลรูปรีมีสีเขียวเมื่อสดและมีสีเหลืองแกมส้นเมื่อแห้ง สันเกล็ดหุ้มผลเป็นร่อง ขอบเกล็ดมีสีดำ กระจายพันธุ์ตั้งแต่พม่า จีนตอนใต้ ไปจนถึงมาเลเซียและหมู่เกาะในทะเลอันดามัน ใช้เป็นโครงของเฟอร์นิเจอร์ได้ดี
== อ้างอิง ==
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 67 - 68
[http://web.ku.ac.th/nk40/nk/data/13/c_palust.htm] 
สกุลหวาย
พืชที่ใช้ทำของใช้